સારાંશ માટે દસ્તાવેજ: વ્યવસાયે ડૉક્ટર ચે ગ્વેરા 33 વર્ષની ઉંમરે ક્યૂબાના ઉદ્યોગ મંત્રી બન્યા હતા. 

બાદમાં મંત્રીપદું છોડીને તેઓ લેટિન અમેરિકાના જંગલોમાં ઊતરી ગયા હતા, જેથી ક્રાંતિ કરી શકાય.

એક સમયે ચે ગ્વેરા અમેરિકાના સૌથી મોટા દુશ્મન ગણાતા, પરંતુ આજે એક મહાન ક્રાંતિકારી ગણવામાં આવે છે.

50 અને 60ના દાયકામાં અમેરિકાની વધી રહેલી તાકાતને પડકાર ફેંકનારા આ યુવાનનો જન્મ આર્જેન્ટિનામાં થયો હતો.

સત્તાથી સંઘર્ષ તરફ

આર્જેન્ટિનાની રાજધાની બ્યૂનોસ આયર્સની કૉલેજમાં ડૉક્ટર બનેલા ચે ગ્વેરાએ ઇચ્છયું હોત તો આરામની જિંદગી વીતાવી શક્યા હોત.  

પરંતુ પોતાની આસપાસ ગરીબી અને શોષણ જોઈને યુવાન ચે માર્ક્સવાદ તરફ ઢળવા લાગ્યા હતા. 

થોડા સમયમાં જ આ યુવાનને લાગવા લાગ્યું કે દક્ષિણ અમેરિકાની સમસ્યાના ઉકેલ માટે સશસ્ત્ર ક્રાંતિ એક જ વિકલ્પ છે. 

1955માં ચે 27 વર્ષના થયા, ત્યારે તેમની મુલાકાત ફિદેલ કાસ્ત્રો સાથે થઈ હતી. 

બહુ ઝડપથી માત્ર ક્રાંતિકારીઓ નહીં, પણ લોકોની વચ્ચે પણ 'ચે' એ નામ જાણીતું થવા લાગ્યું.

ફિદેલ કાસ્ત્રોના વિશ્વાસુ અને યુવાન ક્રાંતિકારી તરીકે ચે ક્યૂબામાં લોકપ્રિય બન્યા.

ક્રાંતિમાં અગત્યની ભૂમિકા ભજવ્યા બાદ 31 વર્ષની ઉંમરે તેમને ક્યૂબાની રાષ્ટ્રીય બૅંન્કના ચેરમેન બનાવાયા અને બાદમાં તેઓ ઉદ્યોગમંત્રી પણ બન્યા.

1864માં ક્યૂબા તરફથી પ્રતિનિધિ તરીકે સંયુક્ત રાષ્ટ્રસંઘની મહાસભામાં તેઓ હાજર રહ્યા હતા. 

36 વર્ષના આ યુવાન નેતાને સાંભળવા માટે અનુભવી મંત્રીઓ પણ આતુર હતા. 

લોકપ્રિય નામ

આજે ક્યૂબામાં કિશોરો અને યુવાનો ચેને પૂજે છે. માત્ર ક્યૂબામાં શા માટે, દુનિયાભરમાં ચે ગ્વેરા એટલે આશા જગાવનારું નામ.

દુનિયાના ખૂણેખૂણામાં તેમનું નામ જાણીતું થયું છે અને તેમના કાર્યોમાંથી લોકો પ્રેરણા લે છે.

ચેની જીવનકથા લખનારા જ્હોન એન્ડરસને કહ્યું હતું, "ચે ક્યૂબા અને લેટિન અમેરિકાના લોકો માટે જ નહીં, દુનિયાના કેટલાય દેશોમાં લોકો માટે પ્રેરણાસ્રોત છે.

"ચેની તસવીરો પાકિસ્તાની ટ્રકો પર, લોરીની પાછળ, જાપાનમાં કિશોરો અને યુવાનોના સ્નો બોર્ડ પર પણ જોવા મળે છે. 

"ચે ક્યૂબાને સોવિયેટ સંઘની નજીક લઈ આવ્યા હતા. કેટલાય દાયકાથી ક્યૂબામાં તે માર્ગ પર જ ચાલી રહ્યું છે. 

"ચેના કારણે જ મહાસત્તા અમેરિકા સામે એક કે બે નહીં, પણ અનેક વિયેતનામ ઊભા કરી દીધા હતા. 

"તંત્ર સામે યુવાનોના રોષ અને તેમના આદર્શોની લડાઇનું પ્રતીક ચે બની ગયા છે."

બોલિવિયામાં ચેની હત્યા

37 વર્ષે ક્યૂબામાં...\nદસ્તાવેજની સમાન ભાષામાં સારાંશ:
લેટિન અમેરિકાના ક્રાંતિકારી ચે ગ્વેરાનો જન્મ 14 જૂન 1928ના રોજ એક મધ્યમવર્ગીય પરિવારમાં થયો હતો.